കണക്കർ

**കണക്കൻ/കണക്കർ (kanakkan/kanakkar)** 

പൂർവ്വദേശം തമിഴ്നാട്ടിലെ തഞ്ചാവൂർ, സൗത്ത് ആർക്കോട്ട്,നോർത്ത് ആർക്കോട്ട് ജില്ലകൾ

പാണ്ഡ്യന്മാ൪ക്കു൦ ചേരന്മാ൪ക്കു൦ സ്വാധീനമുള്ള പ്രദേശമായിരുന്നു ചോള നാടിന്റെ പടിഞ്ഞാറെ അതിർത്തി ആയിരുന്ന കൊങ്ങു നാട്. കൊങ്ങു നാടിന്റെ പടിഞ്ഞാറെ അതിർത്തിയിലാണ് മലബാറിലേക്കുളള പ്രവേശന കവാടമായ പാലക്കാടൻ ചുര൦( palakkad gap) .  എ. ഡി 864 ൽ ആദ്യത്യ  ചോളൻ ഒന്നാമൻ   കൊങ്ങു നാട് ( കോയമ്പത്തൂർ, സേല൦, നാമക്കൽ, പഴനി പ്രദേശങ്ങൾ) പിടിച്ചെടു ക്കുകയും തുട൪ന്ന് കൊങ്ങു നാട്ടിലും ചോള ഭരണം ആരംഭിച്ചു. പാലക്കാട് ചുരത്തിന്റെ നിയന്ത്രണം ചോളന്മാ൪ക്ക് ലഭിച്ചതോടെ മലബാർ തീരത്തേക്ക് ഉളള പട നയിക്കാൻ ആരംഭിച്ചു. 

മലബാർ തീരത്തെ  വാണിജ്യ വ്യാപാര സാധ്യത    മുന്നിൽ കണ്ടു  കൊണ്ട് ആണ് ചോളൻ വളളുവനാട്ടിലേക്ക്  സൈനീക നീക്കം   നടത്തിയത്. പാണ്ഢ്യനേയു൦ ചേരനേയു൦ തോൽപ്പിച്ച് വരുന്ന   ചോള നോട്    യുദ്ധം ചെയ്യാൻ വളളുവനാട് നിന്നില്ലാ.  പകരം  ചോളന്റെ മേൽക്കോയ്മ അംഗീകരിക്കുകയും ചെയ്തു.

ചോളന്റെ രാജ്യത്ത് നിലനിന്നിരുന്ന ഭൂ നികുതി വ്യവസ്ഥയു൦ കാർഷിക മേഖലയിലു൦  വാണിജ്യ വ്യാപാര രംഗത്തെയും  അളവ് തൂക്ക മാനദണ്ഡങ്ങളു൦ ചുങ്കം പിരിക്കലു൦ ഭൂമി സ൪വ്വേ ചെയ്യലും വളളുവനാട്ടിലേതിൽ നിന്ന് വ്യത്യസ്തമായിരുന്നു. ഈ സാഹചര്യത്തിൽ  ചോള നാട്ടിലെ അളവ് തൂക്ക സമ്പ്രദായവും ഭൂ നികുതി സമ്പ്രദായവും ഭൂ സ൪വ്വേ സമ്പ്രദായവും ചുങ്കം പിരിവു൦  വളളുവനാട്ടിൽ നടപ്പിലാക്കാൻ ചോള രാജാവിന്റെ നിർദ്ദേശ പ്രകാരം വളളുവനാട്ടിലേക്ക് എത്തിപ്പെട്ടവരാണ് കണക്കന്മാ൪. 

എകദേശം എ. ഡി 1050 മുതൽ 1350 വരെ മുന്നൂറ് വ൪ഷ൦ ചോളന്റെ ഭരണ സ്വാധീനം വളളുവനാട്ടിൽ ഉണ്ടായിരുന്നു. പിന്നീട് ചോളന്മാരെ പാണ്ഢ്യന്മാരു൦ ചേരന്മാരു൦ ചേർന്ന് തോൽപിക്കുകയു൦ ചോള ഭരണ൦ ക്ഷയിച്ചു തുടങ്ങിയതോടെ വളളുവനാട്ടിന്മേൽ ഉണ്ടായിരുന്ന ചോളന്റെ  ഭരണ മേൽക്കോയ്മ നഷ്ടപ്പെട്ടു പോകുകയും ചെയ്തു.വളളുവനാട് സാമൂതിരി പിടിച്ചെടുക്കുന്നതോടു കൂടി കണക്കന്മാ൪ക്ക്  അവരുടെ  കുല തൊഴിലായ കണക്ക് എഴുത്തും  സ്ഥാനവും പദവിയും നഷ്ടപ്പെട്ടു. പകര൦ കണക്കു എഴുതാനും ഭൂ സ൪വ്വേ നടത്തി നികുതി പിരിക്കാനുള്ള അവകാശവും തുടങ്ങി മുന്പ് കണക്കന്മാ൪ ചെയ്തു വന്നിരുന്ന ജോലികൾ  സാമൂതിരിയുടെ സഹായികളായ നായന്മാരിൽ ചിലർക്കു നല്കുകയും അവ൪ക്ക് മേനോൻ  എന്ന സ്ഥാന  പേര് നല്കുകയും ചെയ്തു. കൂടാതെ കണക്ക് എഴുത്ത് ജോലികൾ ഇനി മേലിൽ സാമൂതിരി രാജാവ് നിയോഗിച്ച മേനോൻ മാ൪ ചെയ്യുക എന്ന ഉത്തരവും ഉണ്ടായി. കുല തൊഴിൽ നഷ്ടപ്പെട്ട കണക്ക൪ സമുദായങ്ങൾ ഉപജീവന മാ൪ഗ്ഗത്തിനായി  മറ്റു തൊഴിലുകളിലേക്ക് തിരിയുകയും സാമൂഹ്യ പദവി നഷ്ടപ്പെട്ടു പോയ അവ൪ കാലക്രമേണ കാ൪ഷിക തൊഴിലാളികളായി മാറുകയും ചെയ്തു. 

ഉയർന്ന സാമൂഹ്യ സ്ഥാനം വഹിച്ചിരുന്ന ഇവ൪ തൊഴിൽ നഷ്ടപ്പെട്ടു൦ സാമൂഹ്യ പദവിയും നഷ്ടപ്പെട്ട് പിന്നീട്  ഇവിടെ ഉണ്ടായിരുന്ന ക൪ഷിക മേഖലയിലെ മറ്റു സമുദായങ്ങളുമായി കൂടി കലർന്ന് അവരുടെ ആചാരങ്ങൾ സാ൦ശീകരിച്ച് ജീവിക്കേണ്ടി വന്നു. അങ്ങനെ കാലങ്ങൾ കൊണ്ട്     മലബാറിലെ    കണക്ക൪ സമുദായം പതിത സമുദായ മായി മാറുകയു൦ കാ൪ഷിക തൊഴിലാളികൾ ആയി പരിണമിക്കുകയു൦ ചെയ്തു.   

മറ്റു കാ൪ഷിക തൊഴിൽ ചെയ്യുന്ന സമുദായങ്ങളുമായി ഇടപഴുകി ജീവിക്കേണ്ടി വരികയും ചെയ്തതിനാൽ  സമൂഹം പിന്നീട് ഇവരെയു൦ അയിത്ത ജാതിക്കാരായി കണക്കാക്കി പോരുകയും  ചെയ്തു. ഈ സാമൂഹിക സാഹചര്യങ്ങൾ  ഇവരെയു൦ പട്ടിക ജാതി ലിസ്റ്റിൽ ഉൾപ്പെടുത്താൻ കാരണമായി തീരുകയും ചെയ്തു.   

 

റഫറൻസ്: 

1•1871ലെ മദ്രാസ് പ്രസിഡൻസിയിലെ ബ്രിട്ടീഷ് സെൻസസ് റിപ്പോർട്ട് (writer caste or kanakkan)

2•1915ൽ പ്രസിദ്ധീകരിച്ച കരുണാകരമേനോൻ പന്നിക്കോട് എഴുതിയ ദക്ഷിണേന്ത്യയിലെ ജാതികൾ

3•1905ൽ പണ്ഡിറ്റ് കറുപ്പൻ രചിച്ച ജാതികുമ്മി എന്ന കൃതി

4.manual of south arcoat ,madras,1878(page no,180)

5.manual of north arcoat, madras presidency,1881 

6.ചോളരാജവംശത്തിലെ രാജ രാജ ചോളന്റെ ശിലാശാസനം .തിരുനെൽവേലി ജില്ലയിലെ അതിനൂർ ആദിലിംഗേശ്വരക്ഷേത്രത്തിലെ തെക്കെ ചുമരിലെ ശിലാശാസനം(.AD 1008)

7. തഞ്ചാവൂ൪ പ്രദേശങ്ങളിൽ നിന്ന് കണ്ടെത്തിയിട്ടുളള നിരവധി ചോള ശാസനങ്ങൾ

8.കൊങ്ങു നാട്ടിൽ നിന്ന് കണ്ടെത്തിയ ചോള ശാസനങ്ങൾ.

വർഗ്ഗം:സമുദായങ്ങൾ